Publication: Magyar Közlöny
Issue: MK-2004-130 (Year: 2004, Number: 130)
Era: 2004-2010
Section: törvény módosításáról rendelkezõ 2003. évi LXV. törvényt.
Paragraph Index: 515

8. évfolyam Idõkeret 111 óra, 74 óra a tananyag elsajátítására, 9 óra a három iskolai dolgozathoz, 2-2 óra a felméréshez és annak javításához, 2 óra szabad felhasználásra, 24 óra kommunikációs szándékok fejlesztésére (kérés, felszólítás, visszakérdezés, nem értés stb.). Cél Értse meg a tanuló a gyakoribb mindennapi kifejezéseket és az alapvetõ fordulatokat! Véleményét köznapi dolgokról tudja elmondani! Legyen képes egyszerû interakcióra! Fejlesztési követelmények Globálisan értse meg a tanult témakörökön belül elhangzó, normális beszédütemû szöveget! Szótár segítségével értsen meg apró közléseket (hirdetés, ismertetõ stb.)! Tudja magát szóban és írásban (levél) a köznapi élet témaköreiben kifejezni! Az évfolyam során sajátítson el 300 új szót! Kommunikációs szándékok: engedélykérés, bocsánatkérés és ezekre reagálás. Érzelmek kifejezésére szolgáló kommunikációs szándékok (öröm, bánat, csodálkozás, bosszúság); valaki igazának elismerése (el nem ismerése); egyetértés (egyet nem értés); tetszés (nem tetszés); ígéret, szándék, dicséret, kritika kifejezése. Bizonyosság (bizonytalanság); javaslat megtétele, elfogadása. Fogalomkörök Az eddigieken túl minõségi viszonyok kifejezése (névelõ nélküli és határozatlan névelõvel álló melléknevek ragozása). Logikai viszonyok (Objektsatz, Temporalsatz). Függõ beszéd (mit dem Präsens – a felismerés fokán). Szövegösszetartó eszközök (kötõszók, névmások – utóbbiak elöljárószóval együtt történõ alkalmazása is, illetve az ezekre vonatkozó kérdõszók – mit wem, womit). A továbbhaladás feltételei Hallott szöveg értése: A tanuló – utasításokat megért, azokra cselekvéssel válaszol; – jórészt ismert nyelvi eszközökkel megfogalmazott kéréseket, kérdéseket, közléseket, eseményeket megért; – jórészt ismert nyelvi eszközökkel megfogalmazott, kb. 100 szavas szövegbõl fontos információt kiszûr; – jórészt ismert nyelvi eszközökkel megfogalmazott, kb. 100 szavas szöveg lényegét megérti; – ismeretlen nyelvi elem jelentését jórészt ismert nyelvi eszközökkel megfogalmazott, kb. 100 szavas szövegbõl kikövetkezteti; – jórészt ismert nyelvi elemek segítségével megfogalmazott, kb. 100 szavas szövegben képes a lényeges információt a lényegtelentõl elkülöníteni. Beszédkészség: A tanuló – jórészt ismert nyelvi eszközökkel megfogalmazott kérdésekre egyszerû mondatokban válaszol; – egyszerû mondatokban közléseket megfogalmaz; – kérdéseket feltesz; – eseményeket elmesél; – megértési nehézség esetén segítséget kér; – egyszerû párbeszédben részt vesz. Olvasott szöveg értése: A tanuló – ismeretlen nyelvi elemek jelentését jórészt ismert nyelvi elemek segítségével megfogalmazott szövegben kikövetkezteti; – jórészt ismert nyelvi eszközökkel megfogalmazott, kb. 100 szavas szövegben fontos információt megtalál; – jórészt ismert nyelvi eszközökkel megfogalmazott, kb. 100 szavas szöveg lényegét megérti; – egyszerû történetet megért; – jórészt ismert nyelvi elemek segítségével megfogalmazott, kb. 100 szavas szövegben ismeretlen nyelvi elemek jelentését kikövetkezteti; – jórészt ismert nyelvi elemek segítségével megfogalmazott, kb. 100 szavas szövegben a lényeges információt a lényegtelentõl elkülöníti. Íráskészség: A tanuló – ismert nyelvi eszközökkel megfogalmazott szöveget diktálás után leír; – egyszerû közléseket és kérdéseket írásban megfogalmaz; – egyszerû, strukturált szöveget (üzenet, üdvözlet, baráti levél) létrehoz; – ismert struktúrák felhasználásával tényszerû információt közvetítõ kb. 50 szavas szöveget ír. (Az idegen nyelvi követelményeket két évfolyamonként átlagosan 10%-kal csökkentették.) TÉMAKÖR: EMBERI KAPCSOLATOK Idõkeret 27 óra + 9 óra készségfejlesztés + 3 óra dolgozat Cél Emberek belsõ tulajdonságai és cselekedeteik, ezek összefüggésének kifejezése. Követelmény Beszédkészség, beszédszándék: tudjon a tanuló másokat bemutatni, személyes levélben adekvát módon megszólítani valakit, elbúcsúzni tõle! Tudja kifejezni az alapvetõ emberi tulajdonságokat, és a tulajdonságok és cselekedetek közötti kapcsolatot! A tulajdonságok alapján tudjon véleményt alkotni, helyeslését, illetve roszszallását kifejezni. Értse és alkalmazza a melléknévi igenevek és a határozói igenév alakjait, tudja alkalmazni az összetett mondatokban a vajon, -e módosítószókat tartalmazó alárendelõ összetett mondatokat (ob-Sätze)! Az összetett mondatokban tudja kifejezni az idõkülönbségeket, elõidejûséget (fogalomkörök)! Fordítson figyelmet a nyelvi párhuzamokra és kontrasztokra az anyanyelv és a német nyelv között (vonzatok)! Beszédében törekedjék az összetett mondatok használatára a folyamatos gondolatközlés érdekében! Alkalmazza a vonatkozó mondatokat és azok névmási alakjait, a vonatkozó névmások között (wer, der, welcher), egyes alakjainak használata között tudjon különbséget tenni! Tartalom Mintegy 110 szó emberi cselekedetekrõl, tulajdonságokról, jellemzõ emberi helyzetekrõl. Véleményalkotás emberi kapcsolatokról, felnõtt-gyerek, gyerek-gyerek, felnõtt-felnõtt kapcsolatában. Szövegértési feladatok hallás után és értõ, néma olvasással, nagy személyiségek néhány jellemzõ tulajdonsága. Jellemzés képleírással. Fordítási feladatok alárendelõ mellékmondatokkal, nyelvi hasonlóságokkal és kontrasztokkal. (Az aki, ami és a hogy kötõszavak alkalmazása a fordításokban.) Ellenõrzés, értékelés Vélemények alkotása egyes cselekedetekrõl, a tanulságok rövid (1-2 mondatos) összefoglalása. Egy-egy anekdota, adoma tartalmi visszaadása, elmondása, leírása. Feltételek (a szükséges tanári és tanulói eszközök) Anekdoták, arcképek, vidám grafikák, rajzok újságokból. TÉMAKÖR: TERMÉSZETI KÖRNYEZETÜNK Idõkeret 10 óra + 3 óra készségfejlesztés + 3 óra dolgozat Cél A bennünket körülvevõ növény- és állatvilág legjellemzõbb szavai, a velük kapcsolatos legfontosabb kifejezések. Követelmény A gyermek ismerje a háziállatokat, a nálunk élõ legfontosabb vadállatokat, környezetünkre legjellemzõbb vadon élõ fákat (fenyõ, tölgy, akác stb.)! Tudjon egy falun vagy erdõben tett látogatásról kérdések alapján beszámolni, illetve tudjon ilyen helyzetekre rákérdezni! Tudja felismerni és a megadott minták alapján használni a feltételes múlt idejû (Konjunktív II., Plusquamperfekt ) igealakokat: wäre, hätte (fogalomkör)! Tartalom Körülbelül 40 szó, fõleg növények, állatok, madarak nevei. Szituációk feltételes múlt idõre vonatkozóan (Mit tettél volna, ha…/Mi lett volna, ha…?). Ellenõrzés, értékelés Beszámoló irányított kérdések alapján. Mondat átalakítások. Fordítási feladatok feltételes mondatokkal. Feltételek (a szükséges tanári és tanulói eszközök) A földrajz- és biológia-tankönyvek legjellemzõbb képei. Képek a közlekedés és a környezetvédelem összefüggéseirõl. TÉMAKÖR: AZ ISKOLA VILÁGA Idõkeret 12 óra + 4 óra készségfejlesztés + 2 óra felmérés Cél Az iskola, az iskolai élet részletes ismerete, ismertetése, az iskola kapcsolatai szülõkkel, intézményekkel. Követelmény A tanuló tudjon beszámolni szóban és írásban iskolája munkájáról, pozitív és negatív iskolai élményekrõl, az iskola adottságairól, környezetérõl. Véleményt mondani az iskoláról. Kötelezettség, szükségesség, lehetõség kifejezése az iskolai élettel kapcsolatban. Tartalom Körülbelül 50 szó, melyek elsõsorban az iskola tanításon kívüli eseményeire, rendezvényeire vonatkoznak (pl. ünnepségek, kiállítások, szakköri bemutatók, sportnap stb.). Fordítási feladatok. Melléknévragozás: erõs és vegyes ragozású melléknevek (fogalomkörök). Dicséret, kritika kifejezése (beszédszándékok). Ellenõrzés, értékelés Élmény elmesélése résztvevõként, illetve nézõként – beleéléses (elsõsorban szóbeli) fogalmazás. Feltételek (a szükséges tanári és tanulói eszközök) Fotó az iskola életérõl; tablók az iskola tanulóiról, tanárairól, az iskola egykori hírességei, büszkeségeit, fotók életképek egy-egy iskolai kirándulásról. TÉMAKÖR: UTAZÁS Idõkeret 5 óra + 1 óra készségfejlesztés + 3 óra dolgozat Cél Utazással, úti elõkészületekkel kapcsolatos feladatok. Kommunikációs szándék: terv, ígéret, szándék kifejezése. Követelmény Ismerje a tanuló az útlevéligénylés, valutaváltás, szállásfoglalás elintézéséhez szükséges legalapvetõbb szavakat, kifejezéseket! Tudja kifejezni (utazási) szándékait feltételes módban! Tudja és használja a feltételes mód körülírásos (würde-Form) alakját (fogalomkör)! Tartalom Körülbelül 20 szó, elsõsorban nyelvi sztereotípiák a külföldi utazással kapcsolatban. Mondat átalakítások a valóság és a lehetõség kifejezésére (kijelentõ és feltételes módú beszédszituációk). Összehasonlítások feltételes módban (Wenn ..besser, schöner wäre,…) – az ismeret fokán. Ellenõrzés, értékelés Párbeszéd, illetve monológ (cselekménysor elmesélése). Feladatlap a feltételes mód elsajátításának értékelésére. Az írásbeli dolgozat egyik feladata a feltételes módú mondattípusok. Fordítási gyakorlatok feltételes mondatokkal. Feltételek (a szükséges tanári és tanulói eszközök) Formanyomtatványok az utazással kapcsolatban (szállodai bejelentõ, számla). Különbözõ típusú szállodák, panziók fényképei. TÉMAKÖR: SZABADON FELHASZNÁLHATÓ ÓRA Idõkeret 2 óra TÉMAKÖR: SZABADIDÕ, SZÓRAKOZÁS Idõkeret 20 óra + 7 óra készségfejlesztés + 2 óra felmérõ Cél Részvétel interakcióban (a valóságban megtapasztalni a használható nyelvtudás örömét levél, utazás vagy beszámoló kapcsán). A legismertebb szabadidõs tevékenységi formák és az azokkal kapcsolatos kifejezések. Kommunikációs szándék: bizonyosság, bizonytalanság, javaslat, meghívás. Követelmény Tudjon a tanuló szóban és írásban is beszámolni kedvenc idõtöltésérõl, egy-egy ismertebb társasjátékról vagy közösségi játékról (pl. barkochba), tudjon érdeklõdni mások szabadidõs tevékenységérõl! Tudja kedvenc idõtöltését, szórakozását összetett mondatokat is felhasználva indokolni! Vendégének tudjon összeállítani szabadidõs programot jó és rossz idõben, illetve tudjon érdeklõdni mások szabadidõs programjáról! Értse, és próbálja használni a zu + Infinitív szerkezeteket (fogalomkör)! Tartalom Körülbelül 50 szó az egyéni szabadidõs tevékenységi formákról, hobbikról, illetve a szervezett szabadidõs formákról (pl.: túra, színházi est, sportmérkõzés stb.). Történetek megértése nagy emberek szórakozásáról, életmódjáról (szövegértés). Párbeszédek, „riportok” készítése. Kis vidám történetek, viccek fordítása magyarról németre, illetve németrõl magyarra. Mondat átalakítások, mondatrövidítések (zu + fõnévi igenév). Ellenõrzés, értékelés Élmény elmesélése, illetve egy jövõbeli tervezett program ismertetése önállóan (12–15 mondat) és kérdésekre. Szövegértési feladatok hallás után és néma értõ olvasással. Fordítási gyakorlatok. Feltételek (a szükséges tanári és tanulói eszközök) Tanulói és tanári gyûjtés alapján képek kedvenc idõtöltésérõl, rendezvényekrõl (pl. hangverseny, vidámpark, falusi búcsú stb.). Anekdotagyûjtemény, apróhirdetések újságokból (lakás, állás), színes fényképek az aktuális témákhoz, komikus grafikák, ceruzarajzok újságokból. Értékelés Az értékelés alapelvei az általános rész szerint. A feladatok között nagyobb szerepet kell kapnia a fordítási gyakorlatoknak, a szófordulatoknak, a vonzatos kifejezéseknek (valencia), a stílusbeli különbségeknek. Értékeléskor törekedni kell a komplex feleletekre, a többoldalú számonkérésre egy adott jegyen belül. Kapcsolatok Kapcsolat más tárgyakkal: egészséges életmód, környezetvédelem. Kapcsolódás Európához, tanulás. Nyelvi szintleírások magyarázata az Európa Tanács idegennyelv-oktatásra vonatkozó ajánlásai alapján C2 Minden hallott vagy olvasott szöveget könnyedén megért. A különbözõ beszélt vagy írott forrásokból származó információkat össze tudja foglalni, összefüggõen tudja felidézni az érveket és a beszámolókat. Spontán módon ki tudja fejezni magát, teljesen összefüggõen és pontosan, a jelentések kisebb árnyalatai között is különbséget tud tenni, még a bonyolultabb helyzetekben is. C1 Meg tud érteni különbözõ fajtájú igényesebb és hosszabb szövegeket, és a rejtett jelentéstartalmakat is érzékeli. Folyamatosan és spontán módon tudja kifejezni magát anélkül, hogy túl sokszor kényszerülne arra, hogy keresse a kifejezéseket. A nyelvet rugalmasan és hatékonyan tudja használni társadalmi, továbbá a tanuláshoz és a munkához kapcsolódó célokra. Világos, jól szerkesztett, részletes szöveget tud alkotni összetettebb témában is, eközben megbízhatóan használja a szövegszerkesztési mintákat, szövegösszekötõ elemeket. B2 Meg tudja érteni az összetettebb konkrét vagy elvont témájú szövegek fõ gondolatmenetét, beleértve ebbe a szakterületének megfelelõ szakmai beszélgetéseket is. Olyan szintû normális interakcióra képes anyanyelvû beszélõvel, folyamatosan és spontán módon, hogy az egyik félnek sem megterhelõ. Világos, részletes szöveget tud alkotni különbözõ témákról, és képes kifejteni a véleményét valamilyen témáról úgy, hogy részletezni tudja a különbözõ lehetõségekbõl adódó elõnyöket és hátrányokat. B1 Megérti a fontosabb információkat a világos, standard szövegekben, amelyek ismert témáról szólnak, és gyakori helyzetekhez kapcsolódnak a munka, az iskola és a szabadidõ stb. terén. Elboldogul a legtöbb olyan helyzetben, amely a nyelvterületre történõ utazás során adódik. Egyszerû, folyamatos szöveget tud alkotni olyan témában, amelyet ismer, vagy amelyek az érdeklõdési körébe tartoznak. Le tudja írni a tapasztalatait és különbözõ eseményeket, álmokat, reményeket és ambíciókat, továbbá vázlatosan meg tudja indokolni a különbözõ álláspontokat és terveket. A2 Megért olyan mondatokat és gyakrabban használt kifejezéseket, amelyek az õt közvetlenül érintõ területekhez kapcsolódnak (pl. nagyon alapvetõ személyes és családdal kapcsolatos információk, vásárlás, helyismeret, állás). Az egyszerû és rutinszerû nyelvi helyzetekben tud kommunikálni úgy, hogy egyszerû és direkt módon információkat cserél családi vagy mindennapi dolgokról. Le tudja írni nagyon egyszerû formában a viszonyulását valamihez, a közvetlen környezetében és olyan területeken, amelyek a legalapvetõbb szükségleteket érintik. A1 Megérti és használja a gyakoribb mindennapi kifejezéseket és a nagyon alapvetõ fordulatokat, amelyeknek célja a mindennapi szükségletek konkrét kielégítése. Be tud mutatkozni és be tud mutatni másokat, meg tud Válaszolni, és fel tud tenni olyan kérdéseket, amelyek személyes jellegûek (pl. hogy hol lakik), amelyek olyan emberekre vonatkoznak, akiket ismer, vagy olyan dolgokra, amelyekkel rendelkezik. Képes nagyon egyszerû interakcióra, amenynyiben a másik személy lassan és világosan beszél és segítõkész. (Modern Languages: Learning, Teaching, Assessment. A Common European Framework of Reference (1996). Strasbourg, Council of Europe, 131. p.) Az európai minimumszint fele: A1 Ezen a szinten a diák megérti a legegyszerûbb ismert utasításokat, kéréseket, és röviden válaszolni tud azokra. Beszédértés: megérti a tanult témákhoz kapcsolódó ismerõs szavakat, fordulatokat. Beszédkészség: képes egyszerû kérdéseket feltenni, és azokra válaszolni. Olvasásértés: felismeri és megérti az ismerõs szavakat, igen egyszerû mondatokat. Írás: a tanult szavakat le tudja írni, ismerõs szövegbe be tudja írni. Az európai minimumszint: A1 Ezen a szinten a diák megérti és használja a gyakoribb mindennapi kifejezéseket és az alapvetõ fordulatokat, amelyeknek célja a mindennapi szükségletek konkrét kielégítése. Be tud mutatkozni, és be tud mutatni másokat, meg tud válaszolni és fel tud tenni személyes jellegû kérdéseket (pl. hogy hol lakik) ismerõs emberekre és dolgokra vonatkozóan. Képes egyszerû interakcióra, amennyiben a másik személy lassan, világosan beszél és segítõkész. Beszédértés: megérti az ismerõs szavakat, fordulatokat, melyek személyére, családjára, közvetlen környezetére vonatkoznak. Beszédkészség: képes egyszerû beszélgetésben részt venni, amennyiben a partner lassan, jól artikulálva beszél. Képes feltenni és megválaszolni egyszerû kérdéseket ismerõs témára és helyzetre vonatkozóan. Lakóhelyét, ismerõseit képes egyszerû fordulatokkal leírni. Olvasásértés: megérti az ismerõs szavakat, egyszerû mondatokat feliratokon, reklámokban, katalógusokban. Írás: képes egyszerû nyomtatványt kitölteni, rövid üdvözletet megírni.

Source: https://magyarkozlony.hu/hivatalos-lapok/85a0e8e8d422c43d6e287e36022412650ffc7a71/dokumentumok/1aa7ebd64415cdbbe7de4e107a8bed88b23af5dd/letoltes